Di wergera navê romanê de dijwartiya ji zimanekî Rojhilata Navîn bo yekî Ewropî xwe derxist pêþ: Peyva  sî di çand û zimanê Kurdî de wateyeke erênî dide, sî mirovan ji germa rojê ku gelek havînan ji 40 dereceyî derbas dibe, diparêze. Lê li welatên sar wek Almanya ev wateya peyva  siyê nenas e, ew bêtir tê wateya tiştekî neyênî. Lewra min û lektorê li ser guhertina nav li hev kir, ku em wek wergera Tirkî ji dêvla  Siya Evînê bikin  Di bin siya evîna wendabûyî de. Di vê romana Mehmed Uzun de peyva  koçberiyê cihekî navendî digire, ji ber ku protagonistê romanê Memduh Selîm ji neçariyê terka welatê xwe dike û ji welatekî, koçberî yê din dibe. Peyva koçberiyê û hemû têgihanên (mefhûmên) pê ve girêdayî, koka xwe ji latînî digrin. Bi Latînî  migrato tê wateya  gerê jî û  koçê jî. Piştî qedandina wergera romanê gotûbêjeke bi nameyan di navberan min û lektora weşanxaneyê de çêbû. Min dixwest ku ez bêtir nêzîkî orgînalê bimînim û wê wek  koçberî wergerînim, lektorê jî çêtir didît ku wek  gerê bê wergerandin. Di vir de jî diyar bû ku wergera ji Zimanekî wek Kurdî bo zimanekî wek Almanî hin zanyariyên teybetî ji wergêr dixwazin.Wek ku wergêra alman Renate Schmidgal jî dibêje: